CELEX: 62011CA0168
Language: hu
Date: 2013-02-28 00:00:00
Title: C-168/11. sz. ügy: A Bíróság (második tanács) 2013. február 28-i ítélete (a Bundesfinanzhof (Németország) előzetes döntéshozatal iránti kérelme) — Manfred Beker, Christa Beker kontra Finanzamt Heilbronn (A tőke szabad mozgása — Jövedelemadó — Tőkejövedelmek — Kettős adóztatás elkerülésére irányuló egyezmény — A tagállamokban és harmadik államokban letelepedett társaságok által fizetett osztalékok — A külföldön fizetett forrásadónak a belföldi jövedelemadóba történő beszámítása felső határának meghatározása — A személyes és a magánélethez kapcsolódó költségek figyelmen kívül hagyása)

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/9
            
         A Bíróság (második tanács) 2013. február 28-i ítélete (a Bundesfinanzhof (Németország) előzetes döntéshozatal iránti kérelme) — Manfred Beker, Christa Beker kontra Finanzamt Heilbronn
   (C-168/11. sz. ügy) (1)
   
   (A tőke szabad mozgása - Jövedelemadó - Tőkejövedelmek - Kettős adóztatás elkerülésére irányuló egyezmény - A tagállamokban és harmadik államokban letelepedett társaságok által fizetett osztalékok - A külföldön fizetett forrásadónak a belföldi jövedelemadóba történő beszámítása felső határának meghatározása - A személyes és a magánélethez kapcsolódó költségek figyelmen kívül hagyása)
   2013/C 114/11
   Az eljárás nyelve: német
   
      A kérdést előterjesztő bíróság
   
   Bundesfinanzhof
   
      Az alapeljárás felei
   
   
      Felperesek: Manfred Beker, Christa Beker
   
      Alperes: Finanzamt Heilbronn
   
      Tárgy
   
   Előzetes döntéshozatal iránti kérelem — Bundesfinanzhof — Az EK 56. cikk értelmezése — Magánszemélyek jövedelemadójára vonatkozó nemzeti szabályozás, amely a külföldön megfizetett adó levonását a nemzeti jövedelemadónak csak a külföldi jövedelemre vonatkozó részéből engedi meg — A nemzeti jövedelemadó e részének meghatározására vonatkozó módszer, amely a külföldi jövedelemből is levonható különleges és rendkívüli kiadások arányos felosztását eredményezi és így a külföldön megfizetett adó beszámítási összeghatárának megfelelő csökkentésével jár.
   
      Rendelkező rész
   
   Az EUMSZ 63. cikket úgy kell értelmezni, hogy azzal ellentétes az olyan tagállami szabályozás, amelynek értelmében a kettős adóztatás elkerülésére irányuló szabályozás keretében, amennyiben a teljes körű adókötelezettség alá tartozó személyek külföldi jövedelmére a jövedelem származási helye szerinti államban az említett tagállamban megfizetett jövedelemadónak megfelelő adót vetnek ki, e külföldi adót oly módon számítják be az ezen államból származó jövedelmet terhelő belföldi jövedelemadó összegébe, hogy az e tagállamban adóköteles jövedelem — a külföldi jövedelmet is ideértve — vonatkozásában fizetendő adó összegét megszorozzák az említett külföldi eredetű jövedelemnek a jövedelmek összegéhez viszonyított arányával, figyelmen kívül hagyva ezáltal a különleges és rendkívüli kiadásokat, mint a magánélethez, valamint a személyes és családi körülményekhez kapcsolódó költségeket.
   
      (1)  HL C 211., 2011.7.16.